section_heading: Solo projekt poslije Eurythmicsa
paragraph_text: Poslije raspada sastava Eurythmics 1989., Dave Stewart bio je uključen u nekoliko različitih projekata. Objavio je dva albuma s pop/rock sastavom Dave Stewart and the Spiritual Cowboys. Pjesma "Jack Talking" bila je najpoznatiji hit sastava. Poslije toga Stewart je bio u sastavu Vegas zajedno s Terryem Hallom, koji je prije toga bio u sastavima The Specials i Fun Boy Three. Stewart je osim toga objavio dva solo albuma – Greetings from the Gutter (1994.) i Sly Fi (1998).